Moritz Böhringer

**Moritz Wilhelm Böhringer** (født 1993) er en tysk utøver av amerikansk fotball som spiller tight end. Han ble draftet av Minnesota Vikings i sjette runde av NFLs draft i 2016. Böhringer var den første europeiske spilleren til å bli valgt i National Football Leagues draft uten å ha spilt college football.

## Tidlig liv
Böhringer spilte fotball for to lokale klubber i hjembyen Aalen i Tyskland. Han sa selv at han ble inspirert til å spille amerikansk fotball etter å ha sett en highlight reel av tidligere running back for Minnesota Vikings Adrian Peterson på YouTube da han var 17 år gammel. I 2010 hadde laget et nytt amerikansk fotballag, *Aalen Limes Praetorians* og et baseballag, men det eksisterte ikke et ungdomslag i amerikansk fotball. Før han ble draftet til NFL utdannet Böhringer seg som maskiningeniør på Hochschule Aalen.

## Profesjonell karriere
### Crailsheim Titans
Böhringer begynte å spiller for U19-laget til Crailsheim Titans i 2011. I 2023 og 2014 spilte han for A-laget i Oberliga Baden-Württemberg.

### Schwäbisch Hall Unicorns (første periode)
I 2015 gikk han over til Schwäbisch Hall Unicorns i German Football League (GFL). Samtidig som de spilte i den nasjonale serien spilte noen av de beste amerikansk fotballagene i Europa, i hovedsak fra tysktalende land og Frankrike, om seier i Euorbowl i BIG6 European Football League. Böhringers første store kamp var Eurobowl XXIX, hvor laget tapte 21–14 mot Braunschweig New Yorker Lions i juni 2015. Unicorns endte sesongen på førsteplass i GFL South Conference og gikk videre til sluttspillet, men tapte 41–31 mot Lions i German Bowl XXXVII.

Böhringer spilte 16 kamper i GFL og hadde 59 mottakelser for 1 232 yards og 13 touchdowns. Han returnerte også 14 avspark for 415 yards og to touchdowns.

### National Football League
#### Draftet
Tidlig i 2016 inviterte talentspeidere i NFL Böhringer til en Pro Day arrangert av Florida Atlantic Owls.

#### Minnesota Vikings
Böhringer ble valgt i sjette runde (#180) av NFLs draft i 2016 av Minnesota Vikings. Han signerte kontrakt med laget den 2. mai 2016. Samme måned godkjente NFL bruken av en Tøddel på drakten, som de hadde gjort for Pierre Garçons cedille. Den 3. september 2016 ble Böhringer droppet som en del av lagets siste nedskjæringer før sesongstart, og ble signert til treningsstallen dagen derpå. Etter å ha tilbragt hele sesongen på lagets treningsstall signerte han en futures-kontrakt med Vikings 2. januar 2017.

Den 2. september 2017 ble Böhringer waived av Vikings.

#### Cincinnati Bengals
Den 1. mai 2018 ble Böhringer signert av Cincinnati Bengals som en del av NFLs International Player Pathway-program etter at han valgte å konvertere til posisjonen tight end. Han ble waived den 1. september 2018, og signert til treningsstallen dagen etter. Han signerte en futures-kontrakt med Bengals den 31. desember 2018.

Den 31. august 2019 ble Böhringer waived i de siste nedskjæringene før sesongstart, og ble signert til treningsstallen dagen etter. Han signerte en futures-kontrakt igjen den 30. desember 2019. Han ble waived 3. august 2020.

### Schwäbisch Hall Unicorns (andre periode)
Böhringer flyttet så tilbake til Tyskland og spilte med Unicorns i 2021-sesongen, hvor laget gikk 10–0 i seriespillet før de tapte 28–19 mot Dresden Monarchs i German Bowl XLII. I løpet av 13 kamper (serie- og sluttspill) tok Böhringer imot 37 pasninger for 691 yards, og ledet laget i begge kategoriene. Han scoret ni touchdowns fra pasninger og hadde en touchdown på løp, med totalt tre løp for 30 yards.

## Referanser


## Eksterne lenker
*